Qalulna dan l-aħħar li ftehmu. Il-Ministru tal-Ġustizzja Edward Zammit Lewis qal li mal-PN ftiehem. Li l-PN u l-PL ftehmu bejniethom u li soġġett għall-approvazzjoni tal-Kummissjoni Venezja tal-Kunsill tal-Ewropa l-kaz hu prattikament magħluq. Jiġifieri ftehmu bil-biebien magħluqa. Dan mhux sewwa u huwa inaċċettabbli anke jekk ġew ispirati mill-Kummissjoni Venezja innifisha, kif qal Zammit Lewis. Ilkoll kemm aħna jinteressana li nikkontribwixxu għad-diskussjoni dwar kif għandhom jinħatru l-membri tal-ġudikatur. Allura għalfejn dawn id-diskussjonijiet isiru bil-bibien magħluqin? Dawn affarijiet li jiġru f'repubblika tal-banana.